text: Tað er hugtakandi at síggja føroyskar kappróðarbátar, sum stevna fram móti málinum við fullari ferð. Hvør verður fyrstur á málið?
text: #000000
text: Áralagið, orkan, konsentratiónin – alt telur við. Og ikki minst hetta, at hava eitt vakið eyga við málinum. Hetta er serstaka uppgáva róðurmansins. Hvørt lítið frávik kann koma at kosta. Í ringum róðararlíkindum á Òlavsøku í Havn er onkuntíð tað hent, at onkur bátur er farin skeivu megin molan í Havn. Manningin misti málið úr eygsjón, og úrslitið varð hareftir.
  Men ikki minst, tá kemur til tað meiri álvarsama her í lívinum, er tað týdningamikið at hava málið fyri eyga. Nógvir útisetar eru í Danmark við ávísum endamáli – eitt nú at nema sær útbúgving. Teirra eygu eru vend mót málinum. At fullfíggja útbúgvingina – og síðani fara heimaftur til Føroya.
  Ein kristin má eisini hava málið fyri eyga. Hann stevnir enn longur fram á leiðina. Hann livir sítt lív í ljósinum av tí komandi. Hetta er so væl orðað í tí kenda sanginum um andaligu siglingina:
text: #000001